

 REPUBLIKA HRVATSKA

SPLITSKO-DALMATINSKA ŽUPANIJA

 GRAD OMIŠ

 **Gradsko vijeće**

Klasa: 021-05/21-01/05

Urbroj: 2155/01-01-21-02

Omiš, 13. srpnja 2021.

**Z A P I S N I K**

o radu 2. sjednice Gradskog vijeća Grada Omiša

održane 13. srpnja 2021. godine u Omišu, Trg K. Tomislava 6 – Hotel Plaža

Započeto u 19.00 sati.

Vrši se tonski zapis tijeka sjednice.

Zapisnik se sačinjava na temelju tonskog zapisa.

Voditeljica zapisnika: Ružica Jerčić

NAZOČNI ČLANOVI VIJEĆA:

1. Zvonko Močić, dr. med.
2. Simona Jurjević, dipl.uč.
3. Nikola Tijardović, bacc.fizio.
4. Tonći Stanić
5. Lovrenka Kovačić Bućan, dipl.iur.
6. Ivan Medić, dipl.ing.
7. Sanja Ilić, prof.
8. Tihana Barišić Marunčić, dr.med.
9. Josip Banović, dr.med.
10. Ivo Bradarić
11. Petar Bulić, dipl.iur.
12. Tomislav Bartulović
13. Karlo Vukasović, bacc.oec.
14. Zdravka Šodan

15. Dino Belošević, mag.cin.

OSTALI NAZOČNI:

1. Ivo Tomasović, dipl.oec., gradonačelnik

2. Žarko Kovačić, dipl.ing. zamjenik gradonačelnika

3. Lidija Pavković, dipl.iur., pročelnica ureda gradonačelnika

4. Stipe Žuljević Mikas, dipl.ing. pročelnik UO za KSD,UP i ZO

5. Đeki Stanić, dipl.iur., pročelnik UO za gospodarstvo i društvene djelatnosti

6. Mate Sovulj, dipl.ing., upravitelj Vlastitog pogona

6. Meri Smailagić, dipl.oec., voditeljica odsjeka za proračun

7. Đurđica Dželalija, dipl.iur., voditeljica odsjeka za imovinsko pravne poslove

8. Kristina Jajić Vukasović, bacc.ing., viši referent za prostorno planiranje

Neki vijećnici su tijekom sjednice napuštali prostoriju i vraćali se. Predsjedavatelj je kontinuirano skrbio o potrebnom kvorumu za nesmetano održavanje sjednice.

Predsjedavatelj je predložio dnevni red kao u dostavljenim materijalima te je nakon glasovanja utvrđeno da je jednoglasno sa 14 glasova ZA usvojen slijedeći

d n e v n i r e d

1. Usvajanje zapisnika o radu 1. sjednice Gradskog vijeća Grada Omiša
2. Vijećnički upiti
3. Prijedlog Odluke o raspoređivanju sredstava za redovito godišnje financiranje političkih stranaka u 2021.g.
4. Prijedlog Zaključka o davanju prethodne suglasnosti na tekst Odluke o iznosu participacije i cijeni obrazovanja za školsku godinu 2021./2022. u Osnovnoj glazbenoj školi „Lovro pl. Matačić“ Omiš
5. Prijedlog Odluke o izradi Izmjena i dopuna UPU Ribnjak (IX)
6. Prijedlog Odluke o izradi UPU Slavinj – Garma
7. Prijedlog Odluke o davanju suglasnosti na prijedlog teksta Dodatka br. 4 Ugovora o zakupu auto kampa Ribnjak
8. Prijedlog Odluke o privremenom oslobađanju plaćanja naknade za privremeno korištenje javno prometne površine
9. Prijedlog Programa korištenja sredstava naknade za zadržavanje nezakonito izgrađenih zgrada u prostoru Grada Omiša za 2021. godini
10. Prijedlog Odluke o prihvaćanju prijedloga teksta Očitovanja na ponudu za kupnju nekretnine u Omišu registrirane kao kulturno dobro
11. Prijedlog Odluke o naknadama članovima Gradskog vijeća Grada Omiša

**Ad1/**

USVAJANJE ZAPISNIKA O RADU 1. SJEDNICE GRADSKOG VIJEĆA GRADA OMIŠA

Na tekst nacrta zapisnika o radu 1. sjednice Gradskog vijeća Grada Omiša nije bilo primjedbi.

Predsjedavatelj je nacrt zapisnika dao na glasovanje, potom je utvrđeno da jednoglasno sa 14 glasova ZA usvojen Zapisnik o radu 1. sjednice Gradskog vijeća Grada Omiša.

**Ad 2/**

VIJEĆNIČKI UPITI

**Tomislav Bartulović –** u novinama je vidio da s stanovnici Gornjih poljica žale na dostavu pitke vode. Radi se o dva mjesta Tadinici i Šarići. Oni nemaju vodu jer nisu postavljene pumpe za prihvat vode – kada će to biti riješeno?-

Do rješavanja ovog problema ljudima treba omogućiti dostavu pitke vode. - pisani odgovor.

Gradonačelnik – u tom novinskom članku navedeno je puno neistinitih navoda, za spojiti na sekundarnu vodovodnu mrežu ostali su samo Smajići i pola Srijana.

Za mjesta koje navodi vijećnik Bartulović treba vidjeti, ako se radi o pumpama to će riješiti Vodovod.

Đeki Stanić – asistent za interventnu dostavu pitke vode je u HVIDR-i i njima se treba javiti svatko tko ima potrebu za dostavom vode (jedna vatrogasna cisterna po kućanstvu mjesečno).

**Dino Belošević** – koncesijska odobrenja za držanje ležaljki na velikoj gradskoj plaži – problem je taj što koncesionar postavi sve ležaljke tik uz more, pa nema mjesta za ljude koji se dođu kupati i žele postaviti svoje šugamane. Ležaljke stoje prazne, nisu iznajmljene a zauzimaju sve lokacije odmah uz more. Smatra da se tu radi o uzurpaciji javnog prostora koji mora biti dostupan svima jer u Zakonu o pomorskom dobru stoji da ga mogu koristiti svi građani. Komunalni redari bi to morali bolje kontrolirati.

Gradonačelnik – komunalni odjel je reagirati po ovom pitanju. Na velikoj plaži su određena „polja“, lokacije za davanje koncesijskih odobrenja za određeni broj ležaljki. Potrebno je kontrolirati da li se koncesionari drže uvjeta iz koncesijskog odobrenja.

**Lovrenka Kovačić Bućan** – mikrolokacija za iznajmljivanje ležaljki svakako nije prvi red do mora, nego su određena „polja“. Npr. na plaži u Nemiri to funkcionira na način da su ležaljke postavljene na toj mikrolokaciji i kada netko dođe za iznajmiti ležaljku, on ju uzme i postavi gdje želi.

**Ivo Bradarić** – autopraonica na benzinskoj postaji - jesu li oni imali sve potrebne dozvole za rad od 0-24 sata?

Naime, noću je nemoguće spavati u susjednim zgradama od buke usisavača, mlaz vode udara u lim, tamo se u noćnim satima skupljaju ljudi, pije se, galami, čak je prošle godine došlo i do incidenata.

Stanari nemaju ništa protiv praonice, ali da radi do ponoći, da se može normalno spavati. Treba inspektor doći u te stanove i izmjeriti razinu bude, pa će se vidjeti da su to nemogući uvjeti za normalno življenje.

Gradonačelnik - dozvolu za rad izdaje Županijski ured za gospodarstvo – naše će službe provjeriti, zatražiti pisano obrazloženje od njih. Također i predstavnici stanara okolnih zgrada trebaju se obratiti tom uredu i iznijeti problem.

**Zdravka Šodan** – kada će komunalni redari početi naplaćivati kazne neodgovornim vlasnicima pasa (kupanje na plažama i sl.)?

Donijeli smo Odluku o držanju kućnih ljubimaca i tamo je sve propisano, u čemu je problem da se to ne provodi?

Stipe Žuljević Mikas – određene su lokacije – plaže na kojima je dozvoljeno kupanje pasa, a na svim drugim plažama nije dozvoljeno. Komunalni redar mora na licu mjesta „uhvatiti“ vlasnika psa i naplatiti tu mandatnu kaznu ili prekršajni nalog.

**Karlo Vukasović** – imaju li komunalni redari ovlasti sankcionirati ilegalne bukere (na mostu, na romobilima po gradu…) odnosno tko je nadležan za sprječavanje i kažnjavanje tih ilegalnih aktivnosti?

Gradonačelnik – što se tiče bukera komunalni redari mogu u suradnji s policijom, stavljene su kamere na most i tako se mogu identificirati osobe koje rade nelegalne aktivnosti. Ima prekršajnih naloga koji su podneseni, svakako treba nastaviti s praćenjem tih aktivnosti i kažnjavanjem počinitelja prekršaja.

Grad je također, u svrhu sprječavanja nelegalnog bukiranja, pokrenuo proceduru kojom bi se vožnja kanjonom Cetine regulirala na način taxi vožnje, po redu, tako bi bukiranje izgubilo smisao, sada se svatko za sebe bori za gosta i tu je problem.

**Dino Belošević** – nije cilj naplata kazni, nego da se spriječe nelegalne aktivnosti.

Ovakav način očito ne funkcionira i potrebno je primijeniti neku drugu taktiku.

Stipe Žuljević Mikas – barkarioli koncesiju ne dobivaju od Grada, nego od Ustanove more i krš, pa im stoga Grad niti ne može oduzeti koncesije. Stoga smo pokrenuli proceduru da Grad dobije nadležnost nad izdavanjem tih koncesija, onda bismo im mogli uvjetovati da ukoliko krše neke propise (nelegalno bukiraju) da im se koncesije oduzmu.

**Tihana Barišić Marunčić –** na predjelu Ribnjak postoje rezervirana parking mjesta označena slovom R, u sklopu zgrade, a svaki stanar je kupnjom stana kupio i udio u tom parkingu.

Tko je postavio te znakove rezerviranih parking mjesta za Poreznu upravu? Oni se toliko bahato ponašaju da sa tih parkirnih mjesta odguraju automobile vlasnika stanova, tako su već dva automobila uništili. Tko je nadležan za rješavanje ovog problema?

Je li moguće ispred zdravstvene ustanove rezervirati parkirna mjesta za bolesne ljudi, invalide koji dolaze u zdravstvenu ustanovu? Činjenica je da se ispred ambulante parkiraju stranci koji imaju oznake invalidnosti i stoje tu cijelo ljeto, a pitanje je koliko su te oznake točne?

Može li se Poreznoj upravi ukinuti pravo rezerviranih parkirnih mjesta oko stambene zgrade i miže li se zdravstvenoj ustanovi na Punti osigurati parkirna mjesta za pacijente?

Može li se na parkingu kod Doma zdravlja barem za osoblje postaviti ključevi na parking mjesta jer ne nemoguće tamo se parkirati?

**Zvonko Močić** – što se tiče Doma zdravlja to je Županijska ustanova i mi smo u više navrata od Župana tražili da nam da ovlasti da možemo zvati „pauk službu“, prometnog redara, no nikada od njih nismo dobili pisani odgovor.

Gradonačelnik – ako čestica zgrade (gdje se nalazi Porezna uprava) onda Grad nema nadležnosti nad tim parkingom, taj problem trebaju rješavati suvlasnici preko predstavnika stanara.

Mate Sovulj – kada se uvodila naplata parkiranja na Priku, predio Ribnjak, onda smo od imovinsko pravne službe dobili obavijest da zemljište oko zgrade gdje je Porezna uprava pripada čestici zgrade, odnosno nije u vlasništvu Grada, nije javno prometna površina i stoga Grad tu ne može naplaćivati parking. Suvlasnici, odnosno stanari moraju to pitanje riješiti nekim međuvlasničkim ugovorom ili sl.

Što se tiče rezerviranih mjesta za invalide – država je svojim Pravilnikom, Zakonom, rekla da svatko tko ima znak pristupačnosti (bilo o RH, bilo u EU) može parkirati na mjesta označena za invalide i nema te Gradske Odluke koja to može promijeniti.

**Petar Bulić** – problematika autobusnog kolodvora u Gradu Omišu – 2016.g. je prvi puta izmijenjena lokacija kolodvora UPU-om, 2018.g. drugi puta- zanima ga što se i kada planira po pitanju gradnje autobusnog kolodvora?

Gradonačelnik – lokacija je određena na ulazu u kamp, budući da je UPU Ribnjak pred usvajanjem, kada to bude gotovo ići ćemo u projektiranje, ishođenje dozvole…

**Simona Jurjević –** u ul. Fra S.Vrlića postavljeni su stupići na samom početku uzbrdice, zašto nisu postavljeni duž cijele uzbrdice? Zašto su postavljeni tako selektivno?

Gradonačelnik – stupići su postavljeni radi Peovice koja ne može tu ući svojim vozilom za prikupljanje otpada, vidjeti ćemo sa komunalnim odjelom?

**Tomislav Bartulović –** zašto Grad nije na vrijeme postavio kioske na Fošal, time su gubi dobar prihod Grada u ovoj corona situaciji?

Gradonačelnik – Grad je raspisao javnu nabavu na koju se nitko nije javio (2 puta) , na 3. natječaj se javilo par ponuditelja, izabrali smo najpovoljnijeg i kiosci su sada u izradi, očekivano vrijeme isporuke je početak 8. mjeseca.

Natječaj za lokacije je već proveden i kada dođu kiosci ljudi će moći početi raditi.

**Sanja Ilić –** pri uređenju Fošala postavili su se rubnjaci (kameni) pa na pješačkom prijelazu kod Studenca, a nije prilagođen kolicima, invalidima? Kada će se to popraviti, ispraviti?

Mate Sovulj – sutra će se postaviti metalni podest , privremeno, nakon sezone će se postaviti primjereni rubnjaci na pješačkim prijelazima.

**Ad 3/**

PRIJEDLOG ODLUKE O RASPOREĐIVANJU SREDSTAVA

ZA REDOVITO GODIŠNJE FINANCIRANJE POLITIČKIH STRANAKA U 2021. G.

Gradonačelnik je dostavio prijedlog Odluke o raspoređivanju sredstava za redovito godišnje financiranje političkih stranaka u 2021.g. te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Meri Smailagić, voditeljica odsjeka za proračun, izvijestila je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 15 glasova ZA donijeta

**O D L U K A**

**o raspoređivanju sredstava za redovito godišnje financiranje političkih stranaka u 2021.g.**

sa tekstom kao u prilogu ovog zapisnika oznake KLASA:402-08/21-01/153, URBROJ.2155/01-01-21-2.

**Ad 4/**

PRIJEDLOG ZAKLJUČKA O DAVANJU PRETHODNE SUGLASNOSTI NA TEKST ODLUKE O IZNOSU PARTICIPACIJE I CIJENI OBRAZOVANJA ZA ŠKOLSKU GODINU 2021./2022. U OSNOVNOJ GLAZBENOJ ŠKOLI „LOVRO pl. MATAČIĆ“ OMIŠ

Gradonačelnik je dostavio prijedlog Zaključka o davanju prethodne suglasnosti na tekst Odluke o iznosu participacije i cijeni obrazovanja za školsku godinu 2021./2022. u Osnovnoj glazbenoj školi „Lovro pl. Matačić“ Omiš, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 15 glasova ZA donijet

**Z A K LJ U Č A K**

**o davanju prethodne suglasnosti na tekst Odluke o iznosu participacije i cijeni obrazovanja za školsku godinu 2021./2022. u Osnovnoj glazbenoj školi „Lovro pl. Matačić“ Omiš**

sa tekstom kao u prilogu ovog zapisnika oznake KLASA:¸602-02/21-01/02, URBROJ:2155/01-01-21-3.

**Ad 5/**

PRIJEDLOG ODLUKE O IZRADI IZMJENA I DOPUNA UPU RIBNJAK (IX)

Gradonačelnik je dostavio prijedlog Odluke o izradi izmjena i dopuna UPU Ribnjak (IX) te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik UO za KSD, UP i ZO izvijestio je u ovom predmetu.

U otvorenoj raspravi sudjelovali su:

Gradonačelnik - Grad je od tvrtke Zdenac zaprimio zahtjev za povećanjem kapaciteta hotela na 120 soba. 2006.g. kada je Grad prodao zemljište tvrtki Zdenac, po prostornom planu je bio predviđen hotel kapaciteta 88 kreveta, nakon čega je povećan na 144, a sada oni traže dodatno povećanje na 240 ležaja. Namjera tvrtke Zdenac je izgraditi suvremeni hotel visoke kategorije, što je dobro za Grad da ima u ponudi takav hotel.

Budući da je gradsko zemljište tvrtki Zdenac prodano 2006.g. pod jednim prostorno planskim uvjetima, smatra da bi Gradu trebalo nadoknaditi tu razliku (povećanja kapaciteta). Angažirali smo ovlaštene procjenitelje koji će izraditi procjenu povećanja vrijednosti zemljišta kao i profitabilnosti budućeg hotela. Temeljem te procjene ćemo vidjeti koji bio to iznos tvrtka Zdenac još trebala platiti gradu Omišu.

Dakle, naša je ideja da se zahtjevu investitora, tvrtki Zdenac, udovolji, a da oni to nadoknade Gradu.

**Dino Belošević –** možda bi 2006.g. neki drugi investitor (da je znao da će se kapacitet utrostručiti) dao povoljniju ponudu od tvrtke Zdenac?

Smatra da je na neki način ovo nepotizam, jer tada je provedeno tržišno natjecanje pod jednim uvjetima, a sada se omogućavaju drugi uvjeti, pa smatra da tu ostaje veliki prostor za manipulaciju.

Gradonačelnik – iz toga razloga smo i angažirali ovlaštenog procjenitelja, a tu njegovu procjenu će potvrditi i Županijsko Procjeniteljsko povjerenstvo koje je i osnovano baš da bi se spriječile manipulacije u procjenama.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa 14 glasova ZA i 1 glasom SUZDRŽAN donijeta

**O D L U K A**

**o izradi izmjena i dopuna UPU Ribnjak (IX)**

sa tekstom kao u prilogu ovog zapisnika oznake KLASA:350-01/21-01/06, URBROJ:2155/01-01-21-3.

**Ad 6/**

PRIJEDLOG ODLUKE O IZRADI UPU SLAVINJ – GARMA

Gradonačelnik je dostavio prijedlog Odluke o izradi UPU Ribnjak Slavinj Garma te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Kristina Jajić Vukasović, viši referent za prostorno planiranje, izvijestila je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 15 glasova ZA donijeta

**O D L U K A**

**o izradi UPU Slavinj – Garma**

sa tekstom kao u prilogu ovog zapisnika oznake KLASA:350-01/21-01/07, URBROJ:2155/01-01-21-3.

**Ad 7/**

PRIJEDLOG ODLUKE O DAVANJU SUGLASNOSTI NA PRIJEDLOG TEKSTA

DODATKA BR. 4. UGOVORA O ZAKUPU AUTO – KAMPA RIBNJAK

Gradonačelnik je dostavio prijedlog Odluke o davanju suglasnosti na prijedlog teksta dodatka br. 4. ugovora o zakupu auto-kampa Ribnjak te predložio njezino donošenje.

Pisani materijal uz ovu točku dostavljen je svim članovima Vijeća.

Ivo Tomasović, gradonačelnik, izvijestio je u ovom predmetu.

U prijedlogu ugovora treba ispraviti datume : čl.2. – od 1.1.2022. do 31.12.2020.g.

U otvorenoj raspravi sudjelovali su:

**Tomislav Bartulović** – mijenja li se prihod Grada za ovu godinu produženja ugovora?

Gradonačelnik – zakupnina ostaje ista, nismo udovoljili zahtjevu za umanjenjem.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 15 glasova ZA donijeta

**O D L U K A**

**o davanju suglasnosti na prijedlog teksta dodatka**

 **br. 4. Ugovora o zakupu auto-kampa Ribnjak**

sa tekstom kao u prilogu ovog zapisnika oznake KLASA:372-01/17-01/01, URBROJ:2155/01-01-20-6.

**Ad 8/**

PRIJEDLOG ODLUKE O PRIVREMENOM OSLOBAĐANJU PLAĆANJA NAKNADE

ZA PRIVREMENO KORIŠTENJE JAVNO PROMETNE POVRŠINE

Gradonačelnik je dostavio prijedlog Odluke o privremenom oslobađanju plaćanja naknade za privremeno korištenje javno prometne površine, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik UO za KSD, UP i ZO izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 15 glasova ZA donijeta

**O D L U K A**

**o privremenom oslobađanju plaćanja naknade**

**za privremeno korištenje javno prometne površine**

sa tekstom kao u prilogu ovog zapisnika oznake KLASA:363-01/20-01/188, URBROJ:2155/01-01-21-4.

**Ad 9/**

PRIJEDLOG PROGRAMA KORIŠTENJA SREDSTAVA NAKNADE ZA ZADRŽAVANJE

NEZAKONITO IZGRAĐENIH ZGRADA U PROSTORU GRADA OMIŠA ZA 2021.G.

Gradonačelnik je dostavio prijedlog Programa korištenja sredstava naknade za zadržavanje nezakonito izgrađenih zgrada u prostoru Grada Omiša, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik UO za KSD, UP i ZO izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 15 glasova ZA donijet

**P R O G R A M**

**korištenja sredstava naknade za zadržavanje nezakonito izgrađenih zgrada**

**u prostoru Grada Omiša za 20121.g.**

sa tekstom kao u prilogu ovog zapisnika oznake KLASA:363-01/21-01/369, URBROJ:2155/01-01/21-2.

**Ad 10/**

PRIJEDLOG ODLUKE O PRIHVAĆANJU PRIJEDLOGA TEKSTA OČITOVANJA NA PONUDU

ZA KUPNJU NEKRETNINE U OMIŠU REGISTRIRANE KAO KULTURNO DOBRO

Gradonačelnik je dostavio prijedlog Odluke o prihvaćanju prijedloga teksta očitovanja na ponudu za kupnju nekretnine u Omišu registrirane kao kulturno dobro, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa glasova donijeta

**O D L U K A**

**o prihvaćanju prijedloga teksta očitovanja na ponudu**

**za kupnju nekretnine u Omišu registrirane kao kulturno dobro**

sa tekstom kao u prilogu ovog zapisnika oznake KLASA:943-02/21-01/03, URBROJ:2155/01-01-21-3.

**Ad 11/**

PRIJEDLOG ODLUKE O NAKNADAMA ČLANOVIMA GRADSKOG VIJEĆA GRADA OMIŠA I ČLANOVIMA RADNIH TIJELA GRADSKOG VIJEĆA GRADA OMIŠA

Gradonačelnik je dostavio prijedlog Odluke o naknadama članovima Gradskog vijeća Grada Omiša i članovima radnih tijela Gradskog vijeća Grada Omiša, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Lidija Pavković, pročelnica ureda gradonačelnika izvijestila je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 15 glasova ZA donijeta

**O D L U K A**

**o naknadama članovima Gradskog vijeća Grada Omiša**

**i članovima radnih tijela Gradskog vijeća Grada Omiša**

sa tekstom kao u prilogu ovog zapisnika oznake KLASA:021-01/21-01/05, URBROJ:2155-01/01-03/1-20-1.

Završeno u 20.15 sati

VODITELJICA ZAPISNIKA PREDSJEDNIK GRADSKOG VIJEĆA

Ružica Jerčić Zvonko Močić, dr.med.